text: অগ্নি (সংস্কৃত: अग्नि) হলেন একজন হিন্দু দেবতা। তিনি অন্যতম গুরুত্বপূর্ণ বৈদিক দেবতা। অগ্নি আগুনের দেবতা এবং যজ্ঞের গ্রহীতা। অগ্নিকে দেবতাদের বার্তাবহ মনে করা হয়। তাই হিন্দুরা বিশ্বাস করেন, যজ্ঞকালে অগ্নির উদ্দেশ্যে আহুতি প্রদান করলে সেই আহুতি দেবতাদের কাছে পৌঁছে যায়। অগ্নি চিরতরুণ, কারণ আগুন প্রতিদিন নতুন করে জ্বালা হয় এবং তিনি অমর। তার দুই বা তিন মুখ। তার চার হাত। তার অস্ত্রের নাম আগ্নেয়াস্ত্র। তিনি পঞ্চমহাভূতের সদস্য।
  
  বেদে অগ্নি পৃথিবীর দেবতা। তিনি বায়ুর দেবতা বায়ু ও আকাশের দেবতা ইন্দ্রের সঙ্গে ঋগ্বেদে অন্যতম প্রধান দেবতা হিসেবে পরিগণিত হন। অগ্নি স্বর্গ ও মর্ত্যের যোগাযোগরক্ষাকারী দেবতা। বৈদিক যজ্ঞের সঙ্গে অগ্নির নাম সংযুক্ত। তিনি যজ্ঞের আহুতি লোকান্তরে নিয়ে যান। তার বাহন ছাগল।
  
  পাদটীকা
  
  বহিঃসংযোগ 
   Agni Dev (Agni Deva)
  
  বিষয়শ্রেণী:অগ্নি দেবতা
  বিষয়শ্রেণী:হিন্দু দেবতা
  বিষয়শ্রেণী:ঋগ্বৈদিক দেবতা
  বিষয়শ্রেণী:সৌর দেবতা
  বিষয়শ্রেণী:ধ্রুপদি উপাদান
  বিষয়শ্রেণী:দিকপাল
  বিষয়শ্রেণী:সংস্কৃত শব্দ ও শব্দবন্ধ
title: অগ্নি